અમદાવાદમાં વર્ષ 2009માં લઠ્ઠાકાંડ સર્જાયો હતો. મજૂર ગામ, ગોમતીપુર, કંટોડિયાવાસ, ઓઢવ વિસ્તારમાં દેશી દારૂનું સેવન કરનાર 58ના મોત થયાં, 60 અંધ બન્યાં અને 200ને ઝેરી દારૂની અસર થઈ હતી. જયેશ ઠક્કર પાસેથી મિથેનોલ કેમિકલ લાવીને બૂટલેગર વિનોદ ડગરી દેશી દારૂ બનાવતો હોવાની વિગતો સાથે બન્નેની ધરપકડ કરાઈ હતી. આ કેસમાં અદાલતે જામીન નકારતાં આરોપીઓ હજુ જેલમાં છે. જામીન મેળવવાના પ્રયાસમાં સુપ્રિમ કોર્ટે ડે-ટુ-ડે કેસ ચલાવવા આદેશ કરેલો છે. હાલમાં વીડિયો કોન્ફરન્સથી કેસ ચાલે છે. અમદાવાદ ક્રાઈમ બ્રાન્ચ પછી CIDએ તપાસ કરી હતી અને એક તપાસ સમિતિ પણ રચાઈ હતી.